**บันทึกรายงานการประชุมสภาองค์การบริหารส่วนตำบลตำบลเมืองเกษตร**

**สมัยสามัญ สมัยที่ 2 ครั้งที่ 1 ประจำปี 25๖๓**

**วันที่ ๒๖ พฤษภาคม พ.ศ. 25๖๓ เวลา 09.30 น.**

**ณ ห้องประชุมองค์การบริหารส่วนตำบลตำบลเมืองเกษตร**

\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นางสุวิมล เจมส์ | ประธานสภา อบต. | สุวิมล เจมส์ |
| ๒ | นายเสงี่ยม หวังเขตกลาง | รองประธานสภา อบต. | เสงี่ยม หวังเขตกลาง |
| ๓ | นายสำเนา วนกลาง | สมาชิกสภา อบต. ม.1 | สำเนา วนกลาง |
| ๔ | นายจวน มีกำปัง | สมาชิกสภา อบต. ม.1 | จวน มีกำปัง |
| ๕ | นายภูวนาถ หวังเฝ้ากลาง | สมาชิกสภา อบต. ม.2 | ภูวนาถ หวังเฝ้ากลาง |
| ๖ | นายสมชาย ระบือพิณ | สมาชิกสภา อบต. ม.3 | สมชาย ระบือพิณ |
| ๗ | นายจรัญ หวังฟังกลาง | สมาชิกสภา อบต. ม.4 | จรัญ หวังฟังกลาง |
| ๘ | นางยุพิณ หวังประสพกลาง | สมาชิกสภา อบต. ม.4 | ยุพิณ หวังประสพกลาง |
| ๙ | นายประพันธ์ ตากิ่มนอก | สมาชิกสภา อบต. ม5 | ประพันธ์ ตากิ่มนอก |
| ๑๐ | นางบุญยัง หวังเชิดกลาง | สมาชิกสภา อบต. ม.5 | บุญยัง หวังเชิดกลาง |
| ๑๑ | นายวิโรจน์ มีกำปัง | สมาชิกสภา อบต. ม.6 | วิโรจน์ มีกำปัง |
| ๑๒ | จ.ส.ต.นรินทร์ ชูพันดุง | เลขานุการสภา อบต. | จ.ส.ต.นรินทร์ ชูพันดุง |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเสนอ เกี้ยวกลาง | นายก อบต. | เสนอ เกี้ยวกลาง |
| 2 | นายรถชนะ เอมโคกสูง | รองนายก อบต. | รถชนะ เอมโคกสูง |
| 3 | นายเฉลิม หมายปิดกลาง | รองนายก อบต. | เฉลิม หมายปิดกลาง |
| 4 | นางละม่อม หวังปรุงกลาง | เลขานายก อบต. | ละม่อม หวังปรุงกลาง |
| 5 | น.ส.ลดาวัลย์ เนตรทิพวัลย์ | ผู้อำนวยการกองคลัง | ลดาวัลย์ เนตรทิพวัลย์ |
| 6 | น.ส.กฤษณา เจริญนอก | หัวหน้าสำนักปลัด | กฤษณา เจริญนอก |
| 7 | นายกิตติศักดิ์ คงทวี | ผู้อำนวยการกองช่าง | กิตติศักดิ์ คงทวี |
| ๘ | นายดำรงค์ วงษ์นาม | ผู้อำนวยการกองสาธารณสุขฯ | ดำรงค์ วงษ์นาม |
| ๙ | น.ส.นุชนาถ มุ่งยุทธกลาง | ผู้อำนวยการกองการศึกษาฯ | นุชนาถ มุ่งยุทธกลาง |
| ๑๐ | น.ส.ณัฐวรัญญา เกลมกลาง | นักวิเคราะห์นโยบายและแผน | ณัฐวรัญญา เกลมกลาง |
| ๑๑ | นางลลิตา พลจอหอ | นักทรัพยากรบุคคล | ลลิตา พลจอหอ |
| ๑๒ | นายเอกรัฐ ทองดีนอก | เจ้าพนักงานสาธารณสุข | เอกรัฐ ทองดีนอก |

**ผู้ไม่มาประชุม**

**-**

-2-

**เริ่มประชุมเวลา 09.30 น**

เปิดประชุมเวลา 09.30 น. โดยนางสุวิมล เจมส์ ตำแหน่ง ประธานสภา อบต. เมืองเกษตร ทำหน้าที่เป็นประธานที่ประชุม และ จ.ส.ต. นรินทร์ ชูพันดุง เลขานุการสภาฯ บันทึกรายงานการประชุม

**เลขานุการสภาฯ**  - บัดนี้ ผู้มาประชุมได้เข้าห้องประชุมครบองค์ประชุมแล้ว ขอเชิญประธานได้เปิดการประชุมและดำเนินการประชุมต่อไป

**ประธาน** - เมื่อที่ประชุมพร้อมแล้ว ขอเปิดการประชุมสภา อบต. เมืองเกษตร เพื่อพิจารณาตามระเบียบวาระการประชุมสภา สมัยสามัญ สมัยที่ 2 ครั้งที่ 1 ประจำปี 25๖๓ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ประธาน** 1.1 ขอขอบคุณท่านสมาชิกสภา, คณะผู้บริหาร และพนักงานส่วนตำบล

ของ อบต. เมืองเกษตร ทุกท่าน ที่ได้เข้าประชุมครั้งนี้โดยพร้อมเพรียงกัน

๑.๒. ด้วยนายอารีย์ สมบูรณ์ ตำแหน่งเลขานุการนายกองค์การบริหารส่วนตำบลเมืองเกษตร ได้ยื่นหนังสือลาออกจากการเป็นตำแหน่งเลขานุการนายกองค์การบริหารส่วนตำบลเมืองเกษตร เมื่อวันที่ ๑ เมษายน ๒๕๖๓ เพื่อให้การบริหารงานของนายกองค์การบริหารส่วนตำบลเมืองเกษตร เป็นไปด้วยความเรียบร้อย สามารถตอบสนองความต้องการของประชาชนและพัฒนาท้องถิ่นให้มีประสิทธิภาพ

อาศัยอำนาจตามมาตรา 58/3 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ ๖) พ.ศ. 25๕๒ จึงแต่งตั้งให้ นางละม่อม หวังปรุงกลาง เป็นเลขานุการนายกองค์การบริหารส่วนตำบลเมืองเกษตร เมื่อวันที่ ๓ เมษายน ๒๕๖๓ จึงขอแจ้งให้สภาอบต.เมืองเกษตรทราบ

**มติที่ประชุม** -รับทราบ

**ระเบียบวาระที่ 2 การรับรองรายงานการประชุมครั้งที่แล้ว**

**ประธาน** - สำหรับรายงานการประชุมสภา อบต. เมืองเกษตร สมัยสามัญ สมัยที่ ๑ ครั้งที่ ๑ ประจำปี พ.ศ. 25๖๒ เมื่อวันที่ ๑๔ กุมภาพันธ์ 25๖๓ ครั้งที่แล้ว ซึ่งคณะกรรมการตรวจรายงานการประชุมได้ตรวจสอบความถูกต้องแล้ว และเสนอต่อประธานสภาเพื่อให้ที่ประชุมสภาได้พิจารณา ดังนั้น จึงขอให้ทุกท่านได้ตรวจสอบว่าถูกต้องหรือไม่ และมีข้อความใดจะขอแก้ไข เปลี่ยนแปลงหรือเพิ่มเติมหรือไม่ หากมีให้เสนอได้ ถ้าไม่มีขอมติที่ประชุมว่า ท่านใดเห็นสมควรรับรองรายงานการประชุมครั้งที่แล้วให้ยกมือขึ้น

**มติที่ประชุม** รับรองรายงานการประชุมด้วยคะแนนเสียง 1๐ เสียง ประธานงดออกเสียง

**ระเบียบวาระที่ ๓ เรื่องการขอโอนงบประมาณ และการเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 25๖๓**

**ประธานสภาอบต.** - ตามที่นายกองค์การบริหารส่วนตำบลเมืองเกษตร เสนอ การขอแก้ไข

เปลี่ยนแปลงงบประมาณรายจ่ายประจำปีงบประมาณ พ.ศ. 25๖๓ ขอเชิญท่าน

นายก อบต. เมืองเกษตร ชี้แจงรายละเอียดให้ที่ประชุมสภา อบต.ทราบ ขอเชิญคะ

**นายก อบต.** - เรียน ประธานสภา สมาชิกสภา คณะผู้บริหาร อบต. เมืองเกษตรที่เคารพ ตามที่

ได้ทำการเสนอขอแก้ไขเปลี่ยนแปลงงบประมาณรายจ่ายประจำปีงบประมาณ

-๓-

พ.ศ. 25๖๓ เสนอต่อสภา อบต. เมืองเกษตร ขอชี้แจงรายละเอียดดังนี้ ระเบียบ

กระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.

๒๕๔๑ แก้ไขเพิ่มเติม (ฉบับที่ ๒ และ ๓) พ.ศ. ๒๕๔๓ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น และข้อ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและ สิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติ ของสภาท้องถิ่น ซึ่งมีรายละเอียดดังต่อไปนี้

**แก้ไข้เปลี่ยนแปลงคำชี้แจง**

**กองช่าง**

**ข้อความเดิม**

**-**หมวดงบลงทุน ประเภท ค่าที่ดินและสิ่งก่อสร้าง โครงการขยายเขตวางท่อเมนประปาจากบ้านโนนตำหนัก – บ้านตะโก บ้านโนนตำหนัก หมู่ที่ 4 ตั้งไว้ ๒๕๗,๐๐๐ บาท ' เพื่อจ่ายเป็นค่าขยายเขตวางท่อเมนประปา ท่อ PVCชั้น 8.5 ขนาด 3 นิ้ว  ยาว 990  เมตร เชื่อมต่อระบบประปาแก้ปัญหาภัยแล้ง   (ตาม

บัญชีรายละเอียดและแบบแปลนของ อบต.เมืองเกษตรกำหนด) ปรากฏในแผนพัฒนาท้องถิ่น (พ.ศ.2561-2565) หน้า  118  ข้อ 126 เป็นไปตามอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และ ที่แก้ไขเพิ่มเติมถึงปัจจุบัน (กองช่าง)

**ข้อความใหม่**

**--**หมวดงบลงทุน ประเภท ค่าที่ดินและสิ่งก่อสร้าง โครงการว่างท่อวางท่อเมนท์ประปาใหม่ภายในหมู่บ้านโนนตำหนัก หมู่ที่ 4 ตั้งไว้ ๒๕๗,๐๐๐ บาท บริเวณซอยตานีถึงอาคารประปาบ้านโนนตำหนัก เพื่อจ่ายเป็นค่าขยายเขตวางท่อเมนประปา ท่อ PVCชั้น ๑๓.5 ขนาด ๒ นิ้ว  ยาว ๘๗๗.๐  เมตร พร้อมระบบปิด-เปิด อัตโนมัติ  (ตามบัญชีรายละเอียดและแบบแปลนของ อบต.เมืองเกษตรกำหนด) ปรากฏในแผนพัฒนาท้องถิ่น (พ.ศ.2561-2565) หน้า  118  ข้อ 126 เป็นไปตามอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และ ที่แก้ไขเพิ่มเติมถึงปัจจุบัน (กองช่าง)

**มติที่ประชุม** -เอกฉันท์ด้วยคะแนนเสียง 1๐ เสียง ประธานงดออกเสียง เห็นชอบให้มีการเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 25๖๓ ตามที่เสนอได้

**ระเบียบวาระที่ ๔ รายงานการดำเนินการให้ความช่วยเหลือประชาชนผู้ประสพภัยและผู้ได้รับผลกระทบ**

**จากการแพร่ระบาดของโรคติดต่อเชื้อไวรัสโคโรน่า ๒๐๑๙ (COVID - ๑๙)**

**๔.๑เรื่อง รายงานการเกิดวาตภัยในพื้นที่ตำบลเมืองเกษตร เดือน เมษายน 2563**

**ประธานสภาฯ** -เนื่องจากขณะนี้เป็นฤดูฝนทำให้เกิดพายุอย่างรุนแรง ซึ่งในเขตองค์การบริหารส่วนตำบลเมืองเกษตรได้รับผลกระทบจากพายุโซนร้อนและฝนตกหนักทำให้เกิดวาตภัยอย่างรุนแรง และเกิดความเสียหายต่อทรัพย์สินของประชาชนเป็นจำนวนมาก ดังนั้นขอเรียนเชิญท่าน

-๔-

นายกองค์การบริหารส่วนตำบลเมืองเกษตร ได้รายงานเหตุการณ์ที่เกิดขึ้นให้ที่ประชุมทราบและแนวทางในการแก้ไขปัญหาความเดือนร้อนของประชาชนในเขตตำบลเมืองเกษตร ขอเชิญคะ

**นายเสนอ เกี้ยวกลาง** ตามที่ได้เกิดเหตุสาธารณภัยกรณีเกิดเหตุภัยพิบัติฉุกเฉิน (วาตภัย) รุนแรง

**นายก อบต.** - หมู่ที่ 5,6,7 เมื่อวันที่ 6 เมษายน 2563

- หมู่ที่ 6 เมื่อวันที่ 10 เมษายน 2563 ,

- หมู่ที่ 1,3,4,6,7 เมื่อวันที่ 19 เมษายน 2563

- หมู่ที่ 1,2,4,5,6 เมื่อวันที่ 22 เมษายน 2563

และหมู่ที่ 3,4,7 เมื่อวันที่ 10 พฤษภาคม 2563

ในตำบลเมืองเกษตร อำเภอขามสะแกแสง จังหวัดนครราชสีมา องค์การบริหาร

ส่วนตำบลเมืองเกษตร ได้ดำเนินการตรวจสอบข้อเท็จจริงและสำรวจความเสียหาย

ที่เกิดขึ้น ปรากฏว่าเกิดความเสียหาย ทั้งหมดจำนวน 7 หมู่บ้าน โดยบ้านเรือน

ประชาชน คอกสัตว์ โรงเรือนเก็บพืชผลทางการเกษตร โรงจอดรถ รวมทั้ง

ทรัพย์สินอื่น ๆ ได้รับความเสียหายเป็นจำนวนมาก ในการนี้ กองช่างได้

ดำเนินการสำรวจฯ และประมาณราคาค่าเสียหาย และได้เสนอต่อคณะกรรมการ

ตรวจสอบข้อเท็จจริงและสำรวจความเสียหายเพื่อช่วยเหลือผู้ประสบภัย โดย

คณะกรรมการได้พิจารณาให้ความช่วยเหลือตามระเบียบฯ ที่เกี่ยวข้อง

ตามหลักเกณฑ์การช่วยเหลือ กรณีฉุกเฉินหรือเกิดสาธารณภัยต่าง ๆ เช่น

ปัญหาภัยแล้ง อุทกภัย วาตภัยหรือเกิดความเดือดร้อนของประชาชนหรือการ

ดำเนินการต่าง ๆ ที่หากไม่ดำเนินการอาจเกิดความเสียหายดำเนินการตามอำนาจ

หน้าที่ขององค์การบริหารส่วนตำบล

ดังนั้น กรณีเกิดสาธารณภัยนี้จึงให้ใช้เงินงบกลาง ประเภทเงินสำรองจ่าย เพื่อดำเนินการให้ความช่วยเหลือและบรรเทาความเดือดร้อนของประชาชน และตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ข้อ 19 งบประมาณรายจ่ายจะกำหนดให้มีเงินสำรองจ่าย เพื่อกรณีจำเป็นได้ตามความเหมาะสม สำหรับการอนุมัติให้ใช้เงินสำรองจ่ายเป็นอำนาจของคณะผู้บริหารท้องถิ่น

ตามหนังสือกระทรวงการคลัง ด่วนที่สุด ที่ กค 0406.3/ว 35 ลงวันที่

26 มีนาคม 2556 เรื่อง การปรับปรุงแก้ไขหลักเกณฑ์และวิธีดำเนินการให้ความ

ช่วยเหลือผู้ประสบภัยพิบัติกรณีฉุกเฉิน และหลักเกณฑ์การใช้จ่ายเงินทดรอง

ราชการเพื่อช่วยเหลือผู้ประสบภัย พิบัติกรณีฉุกเฉิน พ.ศ. 2556 ให้ปฏิบัติตาม

หลักเกณฑ์ วิธีการ และเงื่อนไขและอัตรา ดังต่อไปนี้

ข้อ 5.1 ด้านการดำรงชีพ ให้ดำเนินการช่วยเหลือเป็นสิ่งของหรือจ่ายเป็นเงิน

โดยคำนึงถึงสภาพและเหตุการณ์ตามความเหมาะสม

5.1.5 ค่าวัสดุซ่อมแซมหรือก่อสร้างที่อยู่อาศัยประจำ ซึ่งผู้ประสบภัยพิบัติเป็น

เจ้าของที่ได้รับความเสียหายเท่าที่จ่ายจริงหลังละไม่เกิน 33,000 บาท

* + 1. ค่าซ่อมแซมหรือสร้างยุ้งข้าว โรงเรือนสำหรับเก็บพืชผลและคอกสัตว์ที่

ได้รับความเสียหาย เท่าที่จ่ายจริง ครอบครัวละไม่เกิน 5,000 บาท

-๕-

องค์การบริหารส่วนตำบลเมืองเกษตร อยู่ระหว่างการดำเนินงานให้ความ

ช่วยเหลือกับผู้ประสบภัยดังกล่าว จึงขอรายงานให้สภาองค์การบริหารส่วนตำบลเมืองเกษตรได้รับทราบ

**มติที่ประชุม** -เอกฉันท์รับทราบและถือปฏิบัติตามที่เสนอ

**๔.๒ เรื่อง การลงทะเบียนขอรับความช่วยเหลือของประชาชน กรณีที่ได้รับผลกระทบจากการแพร่ระบาดของโรคติดต่อเชื้อไวรัสโคโรน่า ๒๐๑๙ (COVID - ๑๙)**

**ประธานฯ** -ตามที่อบต.เมืองเกษตรได้รับแจ้งจากจังหวัดนครราชสีมา ได้มีประชาชนร้องทุกข์ผ่านสายด่วน ๑๕๖๗ ศูนย์ดำรงธรรมว่าได้รับความเดือนร้อน ในช่วงสถานการณ์การแพร่ระบาดของโรคติดต่อเชื้อไวรัสโคโรน่า ๒๐๑๙ (COVID - ๑๙) ก่อให้เกิดความเดือนร้อนแก่ประชาชนโดยทั่วไป เพื่อป้องกันและบรรเทาความเดือนร้อนให้แก่ประชาชนอย่างเร่งด่วน ให้องค์กรปกครองส่วนท้องถิ่นได้แจกจ่ายถุงยังชีพ เพื่อช่วยเหลือประชาชนในสถานการณ์แพร่ระบาดของโรคติดต่อเชื้อไวรัสโคโรน่า ๒๐๑๙ (COVID - ๑๙) ตลอดจนเพื่อให้การช่วยเหลือประชาชนในเบื้องต้น เป็นไปด้วยความเรียบร้อยและมีประสิทธิภาพ จังหวัดประสานให้องค์กรปกครองส่วนท้องถิ่นดำเนินการจัดถุงยังชีพ และเร่งรัดแจกจ่ายถุงยังชีพให้กับประชาชนผู้ได้รับความเดือนร้อน ซึ่งองค์การบริหารส่วนตำบลเมืองเกษตร ขณะนี้มีผู้ลงทะเบียนดังกว่าจำนวน ๓๕ ราย องค์การบริหารส่วนตำบลเมืองเกษตร

อยู่ระหว่างการดำเนินงานให้ความช่วยเหลือกับผู้ประสบภัยดังกล่าว จึงขอรายงานให้สภาองค์การบริหารส่วนตำบลเมืองเกษตรได้รับทราบ

**มติที่ประชุม** -เอกฉันท์รับทราบและถือปฏิบัติตามที่เสนอ

**ระเบียบวาระที่ ๕ เรื่องพิจารณา**

**ประธานฯ ๕.๑ ข้อตกลงความร่วมมือในการดำเนินโครงการกำจัดขยะมูลฝอยชุมชนด้วยการนำไปใช้ผลิตไฟฟ้าตามประกาศรับซื้อไฟฟ้าจากขยะชุมชนของคณะกรรมการกำกับกิจการพลังงาน(กกพ.)ระหว่าง องค์การบริหารส่วนตำบลเมืองเกษตร กับ องค์กรปกครองส่วนท้องถิ่นในกลุ่ม Cluster คง**

คณะกรรมการจัดการสิ่งปฏิกูลและมูลฝอยจังหวัดนครราชสีมา (“คณะกรรมการฯ”) ได้จัดแบ่งกลุ่ม Cluster ในการกำจัดขยะมูลฝอย โดยกำหนดให้กลุ่ม Cluster คง ประกอบด้วยองค์กรปกครองส่วนท้องถิ่น จำนวน ๑๔๒ แห่ง ในเขต ๑๗ อำเภอ ได้แก่ อำเภอคง อำเภอโนนสูง อำเภอโนนไทย อำเภอเฉลิมพระเกียรติ อำเภอจักราช อำเภอพระทองคำ อำเภอขามสะแกแสง อำเภอบ้านเหลื่อม อำเภอแก้งสนามนาง อำเภอบัวใหญ่ อำเภอบัวลาย อำเภอสีดา อำเภอโนนแดง อำเภอประทาย อำเภอชุมพวง อำเภอเมืองยาง และอำเภอลำทะเมนชัย ดังนั้นจึงขอเสนอต่อที่ประชุมสภาองค์การบริหารส่วนตำบลเมืองเกษตร พิจารณาให้ความเห็นชอบ ( MOU ) เพื่อให้มีผลผูกพันตามกฎหมาย จึงขอให้ที่ประชุมสภาอบต.เมืองเกษตร ได้พิจารณาให้ความเห็นชอบ (MOU) ดังกล่าว หรือมีสมาชิกสภา อบต.ท่านใดเห็นเป็นอย่างอื่น ก็ขอให้แสดงความคิดเห็นได้ ขอเชิญคะ

**ประธานสภาฯ**  -เมื่อไม่มีผู้แสดงความคิดเห็นแล้ว จึงขอมติที่ประชุม สภาอบต.เมืองเกษตร สมาชิก

ท่านใดเห็นชอบ (MOU) ตามที่เสนอมาให้ยกมือขึ้นคะ

-๖-

**ผอ.กองสาธารณสุข** -กระผมขอเสนอในที่ประชุมว่า เห็นควรให้ชะลอการเข้าร่วมกลุ่ม Cluster คงไว้ก่อน เนื่องจาก อบต.เมืองเกษตรไม่มีรถยะ และงบประมาณที่จะดำเนินการไม่เพียงพอ ครับ

**ประธานสภาฯ** -จึงขอมติที่ประชุม สภาอบต.เมืองเกษตร สมาชิกท่านใดเห็นชอบใช้ชะลอ (MOU) ตามที่ผอ.กองสาธารณสุขฯเสนอมาให้ยกมือขึ้นคะ

**มติที่ประชุม** -เห็นชอบให้ชะลอการเข้าร่วมกลุ่ม Cluster คง ไว้ก่อน เนื่องจากอบต.เมืองเกษตรไม่มี

รถขยะ และงบประมาณไม่เพียงพอต่อการดำเนินการ

**๕.๒ การเสนอร่างข้อบัญญัติเรื่อง การควบคุมการเลี้ยงหรือปล่อยสุนัขและแมว พ.ศ. ๒๕๖๓**

**วาระที่ 1 (รับหลักการ)**

**ประธานสภา อบต.** -ด้วยผู้บริหาร อบต. ได้เสนอร่างข้อบัญญัติเรื่อง  การควบคุมการเลี้ยงหรือปล่อยสุนัข

และแมว พ.ศ. ๒๕๖๓ให้สภาอบต.พิจารณาให้ความเห็นชอบแล้วนั้น จึงเรียนเชิญ เลขานุการสภาชี้แจ้ง

**เลขานุการสภาอบต.** -ข้อกฎหมายระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ หมวด ๓ ญัตติ ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้-

ในการพิจารณาสามวาระรวดเดียว ผู้บริหารท้องถิ่นหรือสมาชิกสภา

ท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

**ประธานสภา อบต.** -มีสมาชิกท่านใดเห็นชอบให้พิจารณาสามวาระรวดเดียว ขอให้ยกมือขึ้นค่ะ

**มติที่ประชุม** -เห็นชอบให้มีการประชุมสามวาระรวดเดียว ด้วยคะแนนเสียง ๑๐ เสียงประธานงดออกเสียง

**ประธานสภา** -ขอเชิญท่านนายกอบต.ชี้แจงรายละเอียด ร่างข้อบัญญัติเรื่อง  การควบคุมการเลี้ยงหรือ

ปล่อยสุนัขและแมว พ.ศ. ๒๕๖๓ (เอกสารตามที่แจกในที่ประชุม)

**นายก อบต. -**เรื่อง  การควบคุมการเลี้ยงหรือปล่อยสุนัขและแมว พ.ศ. ๒๕๖๓

**หลักการ**

ให้มีข้อบัญญัติว่าด้วยการควบคุมการเลี้ยงหรือปล่อยสุนัข และแมว

**เหตุผล**

การควบคุมการเลี้ยงหรือปล่อยสุนัข และแมวให้เหมาะสมกับสภาพของพื้นที่ในชุมชนจะสามารถป้องกันไม่ให้เกิดปัญหาเหตุเดือดร้อนรำคาญจากสุนัข และแมวเพื่อประโยชน์ในการรักษา สภาวะความเป็นอยู่ที่เหมาะสมกับการดำรงชีพของประชาชน และสามารถป้องกันอันตรายจากโรคพิษสุนัขบ้า หรือโรคระบาดที่เกิดจากสุนัข และแมว สมควรกำหนดเขตควบคุมการเลี้ยงหรือปล่อยสุนัข และแมว จึงตราข้อบัญญัตินี้ รายละเอียด (เอกสารตามที่แจกในที่ประชุม)

**ประธานสภาฯ** -เป็นการพิจารณาในวาระที่ 1 ขั้นรับหลักการ สมาชิกสภาฯ ได้อภิปรายกันพอสมควร เมื่อไม่มีผู้ใดอภิปรายต่อ จึงขอให้ที่ประชุมลงมติว่าจะรับหลักการแห่งร่างข้อบัญญัติเรื่อง  การควบคุมการเลี้ยงหรือปล่อยสุนัขและแมว พ.ศ. ๒๕๖๓

ในวาระที่ 1 หรือไม่ ผู้ใดเห็นควรรับหลักการให้ยกมือขึ้น

-๗-

**มติที่ประชุม** --เห็นควรรับหลักการด้วยคะแนนเสียง ๑๐ เสียง ประธานงดออกเสียง

**วาระที่ 2 ขั้นแปรญัตติ**

**ประธานสภาฯ**  - ตามที่ประชุมสภาองค์การบริหารส่วนตำบลเมืองเกษตร มอบ ร่างข้อบัญญัติ

องค์การบริหารส่วนตำบล เรื่อง ข้อบัญญัติการควบคุมการเลี้ยงหรือปล่อยสุนัขและแมว พ.ศ. ๒๕๖๓ ให้สมาชิกเป็นคณะกรรมการแปรญัตติเพื่อพิจารณาการ

แปรญัตติ ให้ท่านประธานสภาเป็นคณะกรรมการแปรญัตติ ได้ชี้แจงรายละเอียดการแปรญัตติ พร้อมกันเป็นรายข้อ (ตามเอกสารที่แจกให้ในที่ประชุม)

**ประธาน** **สภาฯ** -ฉะนั้นร่างข้อบัญญัติเรื่อง การควบคุมการเลี้ยงหรือปล่อยสุนัขและแมว พ.ศ. ๒๕๖๓

ที่นายก อบต.เสนอมาซึ่งกรรมการแปรญัตติได้พิจารณาแล้ว ต่อไปเป็นการขอมติสภาอบต. ผู้ใดเห็นชอบให้ใช้ร่างข้อบัญญัติเรื่อง  การควบคุมการเลี้ยงหรือปล่อยสุนัขและแมว พ.ศ. ๒๕๖๓ ของนายก อบต.เสนอมาให้ยกมือขึ้น

**มติที่ประชุม** -เห็นชอบให้ใช้ร่างข้อบัญญัติเรื่อง การควบคุมการเลี้ยงหรือปล่อยสุนัขและแมว พ.ศ. ๒๕๖๓ ด้วยคะแนนเสียง ๑๐ เสียง ประธานงดออกเสียง

**ประธาน** - เป็นอันว่า มติให้ใช้ร่างข้อบัญญัติฯเดิมที่นายก อบต. เสนอมา

**วาระที่ 3 ขั้นตราเป็นข้อบัญญัติ**

**ประธาน** - ตามที่ประธานคณะกรรมการแปรญัตติและผู้รวมแปรญัตติ ได้แปรญัตติข้อบัญญัติเรื่อง  การควบคุมการเลี้ยงหรือปล่อยสุนัขและแมว พ.ศ. ๒๕๖๓

มาพอสมควรแล้ว ขั้นตอนต่อไปจะเป็นขั้นการขอมติสภาฯ เพื่อขอตราเป็นข้อบัญญัติเรื่อง  การควบคุมการเลี้ยงหรือปล่อยสุนัขและแมว พ.ศ. ๒๕๖๓ของ นายก อบต. เสนอมาผู้ใดเห็นชอบให้ตราเป็นข้อบัญญัติฯ ให้ยกมือขึ้น

**มติที่ประชุม** -เห็นชอบให้ตราเป็นข้อบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. ๒๕๖๓ ด้วยคะแนนเสียง ๑๐ เสียง ประธานงดออกเสียง-

**ระเบียบวาระที่ ๖ เรื่องอื่น**

**ประธาน** - ในระเบียบวาระนี้ มีท่านใดจะเสนอเรื่องอื่นเพื่อให้ที่ประชุมได้พิจารณาหรือไม่

หากมี ให้เสนอได้ เมื่อไม่มีเรื่องพิจารณาแล้ว ขอขอบคุณสมาชิกสภา คณะผู้บริหาร

และผู้เข้าร่วม ประชุมทุกท่าน ขอปิดประชุม

**ปิดประชุมเวลา ๑๒.๑๕ น.**

**รับรองถูกต้อง ผู้จดรายงานการประชุม**

ลงชื่อ สุวิมล เจมส์ ลงชื่อ จ.ส.ต.นรินทร์ ชูพันดุง

(นางสุวิมล เจมส์) (นรินทร์ ชูพันดุง)

ประธานสภา อบต. เมืองเกษตร เลขานุการสภา อบต. เมืองเกษตร

๒๖ พฤษภาคม 25๖๓ ๒๖ พฤษภาคม ๒๕๖๓

-๘-

**คณะกรรมการตรวจรายงานการประชุม**

(ลงชื่อ) สำเนา วนกลาง

(นายสำเนา วนกลาง)

คณะกรรมการตรวจรายงานการประชุม

๒๖ พฤษภาคม 25๖๓

(ลงชื่อ) จวน มีกำปัง (ลงชื่อ) สมชาย ระบือพิณ

( นายจวน มีกำปัง) ( นายสมชาย ระบือพิณ)

คณะกรรมการตรวจรายงานการประชุม คณะกรรมการตรวจรายงานการประชุม

๒๖ พฤษภาคม 25๖๓ ๒๖ พฤษภาคม 25๖๓